בבית משפט השלום בקריות ת.א. \_\_\_\_\_\_\_\_

בעניין:- סטלה מרקוביץ' ת"ז 75651935

ע"י ב"כ עו"ד ל. פוגל - אורן (מ.ר. 56152) ואח'

ת.ד. 116 קרית ביאליק 2710002

טל': 0775052063, פקס: 0775052064 התובעת

 דוא"ל : lifog.law@gmail.com

-נגד-

1. עיריית חיפה

 באמצעות ב"כ סי.ה.סי. לויתן – שרון, חב' עו"ד

מרחוב ביאליק 3 קומה 9 הנתבעת

 חיפה 33112

מהות התביעה : נזקי גוף שלא לפי חוק הפלת"ד

סכום התביעה: כסמכות כב' ביהמ"ש זה

כתב תביעה

פתח דבר:

ענינה של תביעה זו הינו נזקי גוף קשים אשר נגרמו לתובעת שבכותרת עת הלכה באזור "מרכז זיו" בשכונת נווה שאנן שבחיפה המצוי בשטחה המוניציפלי של הנתבעת ונתקלה במפגע בטיחותי אשר נקרה בדרכה והכל כפי שיפורט להלן:

הצגת הצדדים:

1. התובעת ילידת 24.7.38, נשואה ואם לשני בגירים, מתגוררת בחיפה, פנסיונרית.
2. התובעת תהא מיוצגת בתביעה זו ע"י ב"כ עו"ד ל. פוגל – אורן ואח' וכתובתם להמצאת כתבי בית– דין תהא כמצוין בכותרת לצד שמה.
3. הנתבעת 1' הינה רשות מוניציפלית אשר בתחום שיפוטה ו/או בשטח שבבעלותה ו/או באחזקתה ו/או באחריותה אירעה התאונה (להלן: "הנתבעת") וכתובתה להמצאת כתבי בי דין תהא כמצוין בכותרת לצד שמה.

העובדות הנוגעות לעניין :

1. ביום 4.2.16 עת טיילה התובעת במרכז זיו המצוי באזור שכונת נווה שאנן שבחיפה, נתקלה בבור במדרכה, נפלה ונפגעה בירך שמאל (להלן: "התאונה").

העתק תמונות המפגע הבטיחותי האמור לעיל מצורף ומסומן 1' ומהווה חלק בלתי נפרד מכתב התביעה.

1. יצוין כבר בשלב זה כי זמן קצת לאחר קרות התאונה תקנה הנתבעת את המפגע הבטיחותי כך שאותה מהמורה כוסתה בשכבת אספלט.

העתק תמונת המפגע הבטיחותי האמור לאחר שכוסה בשכבת אספלט כאמור מצורף ומסומן 2' ומהווה חלק בלתי נפרד מכתב התביעה.

1. ממקום התאונה הובהלה התובעת באמצעות אמבולנס לביה"ח "כרמל" (להלן: "ביה"ח"), שם עברה סדרת בדיקות ואובחנה כמי שסובלת משבר אינטרטרוכנטרי בירך שמאל ולפיכך, אושפזה במחלקה האורתופדית ובוצע ניתוח PFNA.
2. ביום 7.2.16 שוחררה התובעת מביה"ח והועברה לביה"ח "פלימן" לצורך שיקום עם המלצות למעקב אחרי הפצע הניתוחי והחלפת חבישה, הליכה בדריכה מלאה, ביצוע טיפולי פיזיותרפיה, מעקב של ס"ד, אנלגטיקה לפי הצורך והמשך מעקב רפואי.
3. במהלך אשפוזה של התובעת בביה"ח "פלימן" ביצעה טיפולי פיזיותרפיה בהם נעזרה בהליכון גלגלים ובמקל 4 רגלי ונזקקה לעזרה בלבוש וברחיצה ונטלה טרגין ואוקסיקוד לשיכוך כאבים.
4. ביום 8.3.16 שוחררה התובעת לביתה והומלץ לה על המשך מעקב רפואי, בחינת אפשרות לשימוש בכיסא גלגלים וכיסא שירותים, הליכה בעזרת מקל 4 רגלי ובדיקת תפקוד ניידות בביתה.
5. ביום 16.3.16 פנתה התובעת לרופאה המטפלת אשר המליצה לה על המשך ביצוע טיפולי פיזיותרפיה.
6. ביום 7.9.16 סיימה התובעת סדרת טיפולי פיזיותרפיה בת 7 טיפולים ובסיכומם צוין כי מצבה של התובעת השתפר באופן חלקי בלבד.
7. ככל שעבר הזמן החלה התובעת לסבול מכאב בע"ש מותני אשר לא סבלה ממנו טרם התאונה ולפיכך, ביום 18.9.16 פנתה לאורתופד כירורג אשר המליץ לה על ביצוע טיפולי פיזיותרפיה.

העתק כרונולוגי של חומר רפואי רלבנטי מצורף ומסומן 3' ומהווה חלק בלתי נפרד מכתב התביעה.

1. נכון לשעה זו, ממשיכה התובעת לסבול מכאבים ומוגבלות בירך שמאל ובעמ"ש המגבילים אותה בכל פעולות היום יום.
2. התובעת תטען כי אינה יודעת ואין באפשרותה לדעת את הנסיבות הממשיות שגרמו לתאונה וכי התאונה נגרמה ע"י חפץ ו/או משטח ו/או מתקן מסוכן אשר לנתבעת הייתה שליטה מלאה עליו, וכי אירוע התאונה מתיישב יותר עם המסקנה כי הנתבעת לא שמרה על זהירות סבירה, מאשר עם המסקנה כי שמרה על זהירות כזו.
3. לפיכך, תטען התובעת, כי נטל הראייה מוטל על הנתבעת שלא הייתה מצדה רשלנות אשר תחויב בגינה.
4. לחילופין, ומבלי להודות כי נטל הראייה מוטל עליה, תטען התובעת כי על הנתבעת חלה האחריות לפצותה בגין נזקיה תולדת התאונה, אשר נגרמו עקב מעשי הנתבעת ו/או רשלנותה ו/או פזיזותה ו/או מחדליה, אשר התבטאו בין היתר, במעשים כדלקמן:
5. לא פעלה לשם מיגור מפגעים בסביבת שטחה המוניציפלי ו/או
6. יצרו סביבה מסוכנת ובלתי בטיחותית לציבור תושביה בכלל ולתובעת בפרט ו/או
7. לא הנהיגה נהלי בטיחות ו/או נהלי בטיחות מספיקים בשטחה ו/או
8. לא אכפה ביצועם של נהלי הבטיחות ו/או לא פיקחה באופן נאות על שמירת כללי הזהירות המתחייבים ו/או
9. לא פעלה לשם מניעת מפגעים בשטחה ו/או
10. לא הציבה שילוט המזהיר מפני המפגע ו/או
11. הציבו מכשול בדרכה של התובעת ו/או
12. נהגה כפי שרשות סבירה לא הייתה נוהגת בנסיבות המקרה ו/או

הנכות הרפואית :

ביום 24.11.16 נבדקה התובעת ע"י מומחה לרפואה אורתופדית אשר במכתב הערכת מצב מיום 1.1.17 ציין כי תולדת התאונה סובלת התובעת ממצב לאחר שבר במפרק ירך שמאל כאשר בצילום מיום 11.12.16 נראה השבר מחובר רק בחלקו והטרוקנטר הקטן נראה מנותק ועם תזוזה ממקומו האנטומי . כן, נראים סימנים לנטילת סידן.

לאור האמור לעיל, ציין ד"ר סלטי כי תולדת התאונה סובלת התובעת מנכות יציבה בשיעור של 20% לפני תקנה 48(1)ו'.

העתק מכתב ד"ר סלטי מיום 1.1.17 מצורף ומסומן 4' ומהווה חלק בלתי נפרד מכתב התביעה.

התובעת תטען כי מהאמור לעיל עולה, כי נכותה התפקודית עולה לאין שיעור על נכותה הרפואית .

הנזק :

להלן יפורטו הנזקים שנגרמו לתובעת בעקבות התאונה וכתוצאה מימנה:

1. נזק מיוחד:
2. הוצאות רפואיות לעבר 35,000 ₪
3. הוצאת צד ג' ו/או מיטיבים לעבר 60,000 ₪
4. הוצאות ניידות לטיפולים רפואיים ולכלל צרכיה לעבר 25,000 ₪

 \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

 סה"כ 120,000 ש"ח

1. נזק כללי:
2. כאב וסבל.
3. הוצאות רפואיות והוצאות טיפולים לעתיד מעבר לסל הבריאות.
4. עזרת צד ג' ו/או עזרת מיטיבים לעתיד.
5. הוצאות נסיעות וניידות לעתיד.
6. כל נזק אחר כפי שיוכח בפני כבוד בית המשפט.
7. הנזקים הנטענים לעיל הינם נכונים לשעת כתיבת תביעה זו והתובעת שומרת על זכותה להוסיף ולטעון לנזקים נוספים שיתגלו כתוצאה מהתאונה.
8. התובעת תטען כי על הנתבעים לפצותה בגין נזקיה כפי שפורטו לעיל ו/או על פי כל פרוט נזק אחר כפי שיוכח בפני כבוד בית המשפט.
9. כל טענות כתב תביעה זה נטענות בהשלמה או לחילופין, כפי שהקשר הדברים מחייב.
10. לבית המשפט הנכבד הסמכות המקומית והעניינית לדון בתביעה זו.
11. לפיכך, מתבקש כבוד בית המשפט זה להזמין את הנתבעים לדין ולחייבם לפצות את התובעת בגין נזקיה המפורטים דלעיל והכל כפי שיוכח בפני כבוד בית המשפט.

\_\_\_\_\_\_\_\_\_\_\_\_\_\_\_\_\_\_\_

 ל. פוגל - אורן, עו"ד

 ב"כ התובעת